
ЧӐВАШ РЕСПУБЛИКИН
САККУНӖ

ЧӐВАШ РЕСПУБЛИКИНЧЕ ӖҪ РЫНОКӖН РЕГИОНТИ УЙРӐМЛӐХӖСЕНЕ ПАЛӐРТМАЛЛИ КОЭФФИЦИЕНТА 2025 ҪУЛ ВАЛЛИ ҪИРӖПЛЕТЕССИ ҪИНЧЕН 

Чӑваш Республикин Патшалӑх Канашӗ
2024 ҫулхи чӳк уйӑхӗн 21-мӗшӗнче
йышӑннӑ

1 статья
Раҫҫей Федерацийӗн Налук кодексӗн 2271 статйипе килӗшӳллӗн Чӑваш Республикинче ӗҫ рынокӗн регионти уйрӑмлӑхӗсене палӑртмалли коэффициента – ку вӑл Раҫҫей Федерацийӗн Налук кодексӗн "Физически сӑпатсен тупӑшӗсенчен илекен налук" 23 сыпӑкӗпе усӑ курас тӗллевсемпе кирлӗ – 2025 ҫул валли 2,5-пе тан ҫирӗплетес.

2 статья
Ҫак Саккун 2025 ҫулхи кӑрлач уйӑхӗн 1-мӗшӗнчен пуҫласа, анчах та ӑна официаллӑ йӗркепе пичетлесе кӑларнӑ кунран пуҫласа пӗр уйӑх иртиччен маларах мар тата физически сӑпатсен тупӑшӗсенчен илекен налук енӗпе черетлӗ налук тапхӑрӗн пӗрремӗш числинчен маларах мар вӑя кӗрет.

